
3D felületintegrál alapú pontosságmérték sztereo-EEG elektródabeültetésekhez

Kulcsszavak: sztereotaxiás EEG; hibamérték; felületszámítás
A SEEG egy olyan eljárás, melynek során az agyba elektródákat helyeznek, majd az elektródák mérései alapján azonosítható, hogy hol helyezkedik el az agyban epilepsziás rohamok kiindulópontja. A műtét előtt tervezett pozíció és műtét során beépülő elektróda tényleges pozíciója közötti eltérés mérése fontos a beültetési eljárások pontosságának meghatározásához.
A hagyományos mérőszámok bizonyos pontok közötti térbeli euklideszi távolságok és szögek segítségével mérik az elektródák tervezett és megvalósított pozíciói közötti eltérést. Ezek a mértékek figyelmen kívül hagynak olyan eltérési jellegzetességeket, amelyek fontosak a klinikai hatékonyság szempontjából.
A dolgozatban rávilágítunk a hagyományos módszerek korlátara, és egy új, 3D felületintegrálokon alapuló megközelítést javaslunk, amely átfogóbban jellemzi az elektródaelhelyezés pontosságát, figyelembe véve a terv és megvalósítás térbeli elhelyezkedését.
Az általunk javasolt mérték bemutatására és használatának megkönnyítésére egy szoftvereszközt biztosítunk, amely képes a tervezett és megvalósított elektródapozíciók közötti eltérés kiszámítására, valamint ezek megjelenítésére, a szakterületen használt, sztereotaxiás paraméterek felhasználásával.



